Иван Вазов
Българио, живей!

chitanka.info

Охулиха те злобно враговете,

прокле те лицемер и фарисей,

но твоята съдба по-ярко свети:

Българио, живей!

Жестоки рани те покриха, злото

извика с радост: „Тя ще угасней!“

Но ти издигна гордо пак челото —

Българио, живей!

„Да мре! — решиха на съвет събрани

вразите, — щом за себе по милей!…“

Но ти каза: „Не ща да мра, душмани!“ —

Българио, живей!

26 декември 1916

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.